Source: https://www.clujust.ro/ce-modificari-au-votat-parlamentarii-la-legea-privind-darea-in-plata/
Timestamp: 2019-09-20 05:57:26+00:00

Document:
Ce modificări au votat parlamentarii la legea privind darea în plată - CLUJUST
Acasă » JURIDICE-LEGISLAȚIE » Ce modificări au votat parlamentarii la legea privind darea în plată
Ce modificări au votat parlamentarii la legea privind darea în plată
CluJust 26/06/2019 JURIDICE-LEGISLAȚIE Spune-ți părerea!
Camera Deputaților a adoptat, astăzi, în cameră decizională, Legea pentru modificarea Legii nr.77/2016 privind darea în plată a unor bunuri imobile în vederea stingerii obligaţiilor asumate prin credite.
Proiectul de Lege pentru modificarea Legii nr.77/2016 privind darea în plată, inițiat de senatorul Daniel Zamfir de la ALDE, a primit 171 voturi pentru, 94 împotrivă, iar 11 deputați s-au abținut. Legea urmează să fie trimisă Președintelui pentru promulgare.
Mai jos puteți citi modificările aduse Legii nr.77/2016 privind darea în plată a unor bunuri imobile în vederea stingerii obligaţiilor asumate prin credite:
Articol unic. Legea nr.77/2016 privind darea în plată a unor bunuri imobile în vederea stingerii obligațiilor asumate prin credite, publicată în Monitorul Oficial al României, Partea I, nr.330 din 28 aprilie 2016, se modifică şi se completează după cum urmează:
1. La articolul 4 alineatul (1), după litera d) se introduce o nouă literă, lit.e), cu următorul cuprins:
1. ”e) este îndeplinită condiția privind impreviziunea; ”
2. La articolul 4, după alineatul (1) se introduce un nou alineat, alin. (1/1), cu următorul cuprins:
(1/1) Se consideră întotdeauna că există impreviziune:
a) în cazul în care cursul de schimb al monedei creditului a depăşit cu cel puțin 20% nivelul cursului din data contractării creditului;
b) în cazul în care gradul de îndatorare al debitorului a depăşit cu cel puţin 20% nivelul maxim al gradului de îndatorare stabilit de BNR;
c) în cazul în care debitorul a fost executat silit prin vânzarea imobilului cu destinația de locuință;
d) în alte cazuri care relevă un dezechilibru contractual, în sensul art.4 alin.(3).”
3. La articolul 4, după alineatul (1/1) se introduc două noi alineate, alin.(1/2) și alin.(1/3), cu următorul cuprins:
„(1/2) În situaţiile prevăzute la art. 4 alin. (1/1) revine părţilor obligaţia de a renegocia contractul, iar, în al doilea rând renegocierea trebuie să fie una efectivă prin raportare la noua realitate. Adaptarea contractului, pe parcursul executării sale, la noua realitate intervenită, echivalează cu menţinerea utilităţii sociale a contractului, mai precis permite executarea în continuare a contractului prin reechilibrarea prestaţiilor.
„(1/1) Revine creditorului obligația de a dovedi în fața instanțelor de judecată faptul că debitorul care a făcut o notificare de dare în plată nu îndeplineşte condițiile de admisibilitate, inclusiv condiția privind impreviziunea.”
3. La articolul 4, după alineatul (2) se introduc două noi alineate, alin.(3) şi (4), cu următorul cuprins:
”(3) Impreviziunea este prezumată în favoarea consumatorului, care formulează o notificare în condițiile art.5 sau art.8 alin.(5) din lege.
(4) În verificarea condiției privind impreviziunea, se va da prevalenţă stării de criză a contractului şi prezumției de dezechilibru prevăzute la alin.(3). Soluția revizuirii judiciare a contractului în vederea echilibrării şi continuării sale este prioritară față de soluția încetării contractului, care va fi dispusă doar în cazul unei imposibilități vădite a continuării sale.”
4. La articolul 5, alineatul (3) se modific ă şi va avea urm ătorul cuprins:
”(3) Prima zi de convocare la notarul public nu poate fi stabilită la un termen mai scurt de 30 de zile libere şi nici mai lung de 90 zile, perioadă în care se suspendă orice plată către creditor, precum şi orice procedură judiciară sau extrajudiciară demarată de creditor sau de persoane care se subrogă în drepturile acestuia îndreptată împotriva consumatorului sau a bunurilor acestuia. Neprezentarea debitorului la termenele indicate în notificare echivalează cu renunţarea la notificarea de dare în plată şi părţile vor fi repuse de drept în situaţia anterioară.”
5. La articolul 5, după alineatul (3) se introduce un nou alineat, alin.(31), cu următorul cuprins:
”(31) Pe perioada notificării, precum şi pe perioada soluționării cererilor prevăzute la art.7 şi 8 din prezenta lege, este interzisă înscrierea în Biroul de credit sau în alte baze de date negative cu privire la debitorii riscanți sau rău‐platnici, a debitorului care a efectuat notificarea prevăzută la art.5 alin.(1), indiferent dacă înscrierea ar fi efectuată din inițiativa creditorului sau a unei autorități centrale sau locale. Dispozițiile prezentului alineat sunt aplicabile, în mod corespunzător, şi persoanelor şi procedurilor la care se referă art.6 şi, respectiv, art.8 alin.(5) din prezenta lege.”
6. La articolul 7, după alineatul (1) se introduce un nou alineat, alin.(11), cu următorul cuprins:
”(11) Contestația creditorului trebuie precedată, în mod obligatoriu, de o propunere adresată de acesta debitorului, prin care să încerce restabilirea utilității sociale a contractului de credit.”
7. La articolul 7, alineatul (4) se modifică şi va avea următorul cuprins:
”(4) Până la soluționarea definitivă a contestației formulate de creditor se menține suspendarea oricărei plăți către acesta, precum şi a oricărei proceduri judiciare sau extrajudiciare demarate de creditor sau de persoanele care se subrogă în drepturile acestuia împotriva debitorului. De la data comunicării notificării de dare în plată, executările silite aflate în derulare, inclusiv popririle, se suspendă automat.”
La articolul 7, după alineatul (5) se introduce un nou alineat, alin.(5/1), care va avea următorul cuprins:
(5/1)Pe perioada cât notificarea de dare în plată a fost efectivă, atât ratele cât și dobânzile și penalităţile, vor putea fi pretinse de la debitor doar dacă creditorul probează că acesta a fost de rea credinţă.
8. La articolul 8, alineatul (5) se modifică şi va avea următorul cuprins:
”(5) Dreptul de a cere instanței să constate stingerea datoriilor izvorâte din contractele de credit aparține şi consumatorului care a fost supus unei executări silite a imobilului ipotecat, indiferent de titularul creanței, de stadiul în care se află ori de forma executării silite care se continuă contra debitorului. În cazul debitorului împotriva căruia s‐a derulat şi finalizat o procedură de executare silită, prin vânzarea imobilului cu destinație de locuință şi împotriva căruia se continuă executarea, se instituie o prezumție absolută și irefragabil ă de impreviziune.”
Anterior UTAI Cluj, structura IGPR care realizează profiluri de infractori, a contribuit la destructurarea unei noi grupări de anvergură
Următor Mici modificări la Legea avocaturii pentru Baroul București. Ar putea avea efect și asupra Baroului Cluj

References: articolul 4
 articolul 4
 articolul 4
 articolul 4
 articolul 5
 articolul 5
 articolul 7
 articolul 7
 articolul 7
 articolul 8